Document ID: 32002R1633

Komisijos reglamentas (EB) Nr. 1633/2002
2002 m. rugsėjo 13 d.
iš dalies keičiantis Reglamentą (EB) Nr. 1429/2002, nustatantį Tarybos reglamentuose (EB) Nr. 1151/2002, (EB) Nr. 1362/2002 ir (EB) Nr. 1361/2002 Estijai, Latvijai ir Lietuvai nustatytų tarifinių kvotų galvijienai taikymo išsamias taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2345/2001 [2], ypač į jo 32 straipsnio 1 dalį,
kadangi:
(1) 2002 m. birželio 27 d. Tarybos reglamentas (EB) Nr. 1151/2002, nustatantis tam tikriems žemės ūkio produktams kai kurias lengvatas Bendrijos tarifinių kvotų pavidalu ir numatantį kai kurių Europos sutartyje su Estija numatytų žemės ūkiui taikomų lengvatų koregavimą tam tikriems žemės ūkio produktams, kaip savarankišką ir pereinamojo laikotarpio priemonę [3], atidarė tam tikras produktų, pagamintų iš galvijienos, metines tarifines kvotas.
(2) Komisijos reglamentas (EB) Nr. 1429/2002 [4] nenustato Reglamente (EB) Nr. 1429/2002 numatytų storųjų ir plonųjų diafragmų tarifinių kvotų išsamių taikymo taisyklių. Todėl šią kvotą reikėtų įtraukti į Reglamentą (EB) Nr. 1429/2002.
(3) Sąlygos, kuriomis galima pateikti paraiškas licencijoms gauti turi būti pakoreguotos.
(4) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1429/2002 iš dalies keičiamas taip:
1. 3 straipsnio 3 dalies b punkto antroji pastraipa pakeičiama taip:
"Estijos tris grupes sudaro:
1 grupė: KN kodai 0201 ir 0202;
2 grupė: KN kodas 16025010;
3 grupė: KN kodai 02061095 ir 02062991."
2. 3 straipsnio 3 dalies c punktas pakeičiamas taip:
"c) kiekvienos grupės produktų importo licencijų paraiškos turi būti paduodamos mažiausiai 15 tonų produktų, neviršijant turimo kiekio, kaip apibrėžta 2 straipsnyje."
3. 4 straipsnio 1 dalis pakeičiama taip:
"1. Licencijų paraiškos gali būti paduotos tik per kiekvieno 2 straipsnyje nurodyto laikotarpio pirmąsias 12 dienų. Tačiau 2002 m. liepos 1 d.-gruodžio 31 d. laikotarpiu paraiškos produktams, išskyrus storąsias ir plonąsias diafragmas, kurių kilmės šalis yra Estija (ir kurių eilės numeris 09.4852), gali būti paduotos ne vėliau kaip 2002 m. rugpjūčio 20 d., o paraiškos storosioms ir plonosioms diafragmoms gali būti paduodamos ne vėliau kaip 2002 m. rugsėjo 27 d."
4. I priedas pakeičiamas šio dokumento priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 2002 m. liepos 1 dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. rugsėjo 13 d.

Labels: 3
17
18